
ORBIS PICTUS / ROZHOVORY O UMENÍ: PUZZLE  ̶  KOMENTOVANÁ PREHLIADKA S TVORIVÝMI DIELŇAMI: pomarančová grafika s Evou Tkáčikovou, 17.00 – 19.00
VEČER V GALÉRII, 9.00 – 19.00

Miesto: 			Galéria umelcov Spiša  – kultúrne zariadenie Košického   
                                                         samosprávneho kraja, Zimná 46, Spišská Nová Ves, www.gus.sk
Názov podujatia:                	ORBIS PICTUS / ROZHOVORY O UMENÍ: PUZZLE  ̶  KOMENTOVANÁ PREHLIADKA S TVORIVÝMI DIELŇAMI: pomarančová grafika s Evou Tkáčikovou
VEČER V GALÉRII: otvorené stále expozície a aktuálne výstavy 
Termín / čas podujatia:             	24. 1. 2018, streda, 17.00 –  19.00 hod
Kontakt pre médiá:		Mgr. Lenka Králová, projekty@gus.sk

Projekt ORBIS PICTUS je cielene zameraný na medziodborové kultúrne podujatia nadväzujúce na doteraj-šiu programovú činnosť galérie s cieľom prekročiť limitovaný rámec výtvarného umenia, pričom dochádza k vzájomnej interakcii umení a k jeho chápaniu v širších súvislostiach. Zámerom projektu je sprístupnenie vybraných umeleckých žánrov pre rôzne cieľové skupiny a vekové kategórie.  Podujatie je súčasťou sprievodných programov k aktuálnej výstave Puzzle / Akvizície v interakcii 2012 – 2016. 
Projekt z verejných zdrojov podporil Fond na podporu umenia. 

ORBIS PICTUS / ROZHOVORY O UMENÍ: PUZZLE  ̶  KOMENTOVANÁ PREHLIADKA S TVORIVÝMI DIELŇAMI: pomarančová grafika s Evou Tkáčikovou
Vyhrajte sa s nami! Umenie ako forma interaktívnej hry s výtvarníčkou Evou Tkáčikovou a lektorkami galérie. Optimálne pre rodiny s deťmi, ale aj pre dospelých – doneste si pomaranč :-) 
Od 17.00 v priestoroch galérie, s voľným vstupom pre verejnosť.  

Výstava Puzzle / Akvizície v interakcii 2012 – 2016 jedinečná svojím spracovaním, sprístupňuje verejnosti nové akvizície s interaktívnymi presahmi a ponúka bohatý edukačný program. Výstava interpretuje vybrané diela od 21 autorov, ktoré boli do zbierkového fondu nadobudnuté za posledných päť rokov: 
od roku 2012 galéria nadobudla až 251 zbierkových predmetov od 60 umelcov. Prezentácia diel prepojená s edukáciou „živým“ spôsobom učí návštevníkov, ako vnímať súčasné umenie a pochopiť uvažovanie umelca pri realizácii diela. Eva Tkáčiková, ako jedna z vystavujúcich autoriek, predstaví svoje diela prostredníctvom interaktívnych nástrojov prítomných vo výstavnom priestore. 

PROFIL  AUTORKY

Eva Tkáčiková sa narodila 7. 11. 1974 v Žiline. V r. 1993 – 2000 absolvovala štúdium na Vysokej škole výtvarných umení v Bratislave, odbor voľná farebná grafika v ateliéri doc. Vojtecha Kolenčíka. Tvorí v oblasti grafiky a grafického experimentu, fotografie, objektu, ilustrácie, počítačovej grafiky, kresby a inštalácie. Venuje sa voľnej výtvarnej tvorbe, a tiež pedagogickej činnosti. Od r.  2010 vyučuje na Škole úžitkového výtvarníctva v Košiciach. Zúčastnila sa mnohých výtvarných sympózií, samostatných a kolek-tívnych výstav na Slovensku a v zahraničí (Poľsko, Česko, Maďarsko, Francúzsko, Litva, Rumunsko).

VEČER V GALÉRII / v čase od 9.00 – 19.00, štandardné vstupné s prekvapením.
Otvorené stále expozície: Jozef Hanula, Terra Gothica a aktuálne výstavy:  Puzzle / Akvizície v interakcii 2012 – 2016, Jubilanti 2017 / zo zbierky, Portál spomienok. 

HALIERIK / VÝPREDAJ KATALÓGOV
Od rána do večera: ponuka katalógov, brožúr, magnetiek a iných materiálov. 

NOVINKA! OTVÁRAME VIRTUÁLNY PORTÁL
Uvádzame informačný kiosk pre návštevníkov všetkých vekových kategórií: príďte si “zalistovať”. 

